**ZAPISNIK**

sa 21. sjednice Općinskog vijeća Općine Tompojevci, održane u Vijećnici Općine Tompojevci, A.G. Matoša 9, Tompojevci, dana 30. lipnja 2020. godine s početkom u 18:00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić – predsjednik
2. Zlatko Potočki- zamjenik predsjednika
3. Jelena Kovačević
4. Bernadica Sitaš
5. Danijel Račman
6. Tatjana Penavić
7. Zdravko Galović
8. Tomislav Panenić
9. Ivan Štefanac

**Odsutni:**

1. Amalija Lovrić – članica vijeća
2. Dejan Ljikar - član vijeća
3. Damir Tkalec – član vijeća
4. Kristina Kujundžić - zamjenica Općinskog načelnika

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine,
3. Kata Cvitković – pročelnica JUO

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 9 od ukupno 12 vijećnika) i da se mogu donositi pravovaljane odluke, te predlaže dnevni red:

**DNEVNI RED:**

1. Usvajanje skraćenog zapisnika s prošle sjednice Općinskog vijeća.
2. Prijedlog Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci.
3. Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Tompojevci.
4. Prijedlog Odluke o pokretanju postupka izrade Strategije razvoja Općine Tompojevci za razdoblje od 2021. do 2027. godine.
5. Različito.

Dnevni red jednoglasno prihvaćen ( 9 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 9 glasova „ZA“).**

**Točka 2.**

*Prijedlog Odluke o koeficijentima za obračun plaće službenika i namještenika u Jedinstvenom upravnom odjelu Općine Tompojevci*

Pr**e**dsjednik Općinskog vijeća daje riječ Općinskom načelniku.

Općinski načelnik –upoznao vijećnike s odobrenom II. fazom projekta ZAŽELI. Projektom je predviđeno upošljavanje 14 žena i 2 osobe za upravljanje projektom (administrativno-operativni voditelj i referent za računovodstvo). Te dvije osobe moraju biti djelatnici jedinstvenog upravnog odjela, izmijenili smo Pravilnik o unutarnjem redu, odnosno sistematizaciju radnih mjesta. Na temelju opsega poslova radnog mjesta, određeno je potrebno stručno znanje, odnosno upošljavanje osobe sa SSS i shodno tome predlaže se koeficijent za obračun plaće. Kata Cvitković dodaje da su ovim prijedlogom Odluke obuhvaćeni i koeficijenti stalnih uposlenika JUO, koji su isti kao i u odluci koja prestaje važiti danom stupanja na snagu ove Odluke ukoliko bude izglasana (nismo išli na izmjene i dopune važeće Odluke, već se predlaže donošenje nove Odluke).

Općinsko vijeće, je bez rasprave, jednoglasno sa 9 glasova „ZA“ donijelo:

**Odluku o koeficijentima za obračun plaće službenika i namještenika u Jedinstvenom upravnom odjelu Općine Tompojevci**

**Točka 3.**

*Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Tompojevci*

Pr**e**dsjednik Općinskog vijeća daje riječ Kati Cvitković.

Kata Cvitković je obrazložila predloženu točku, posebno samu proceduru i provedbu natječaja, koji će biti raspisan pred kraj 7. mjeseca, objavljen na mrežnim stranicama Općine Tompojevci i oglasnoj ploči i trajat će 30 dana. Po završetku natječaja Povjerenstvo ima 60 dana da pregleda dokumentaciju. Na prijedlog povjerenstva odluku o izboru najpovoljnije ponude donosi Općinsko vijeće uz prethodno mišljenje županije i suglasnost Ministarstva poljoprivrede.

Otvorena rasprava:

Zlatko Potočki – pita što je sa zemljom na Grabovu što radi Vupik (zemlja koja je bila predmet rasprave na prošlim sjednicama Općinskog vijeća) i zašto su u nekim selima stavljene sve čestice za povrat na 5 godina.

Tomislav Panenić – tu zemlju na Grabovu je država dala u dugogodišnji zakup, ugovori su na snazi do 2038. godine ili i duže i mi sa tom zemljom ne možemo sada raspolagati, a što se tiče povrata u Mikluševcima je predviđena samo 1 čestica. Općinski načelnik se također uključuje u raspravu i dotakao teme povrata zemljišta Grofu Eltzu.

Tatjana Penavić – kad će se pokrenuti postupak za raspisivanje natječaja za katastrske čestice na Novim Čakovcima.

Kata Cvitković – Neizgrađeno građevinsko zemljište u vlasništvu države, koje je po uporabnom svojstvu poljoprivredno zemljište, može se dati u zakup uz suglasnost ministarstva nadležnog za upravljanje državnom imovinom, putem javnog natječaja. Ministarstvo nadležno za upravljanje državnom imovinom dužno je dati suglasnost u roku od 30 dana od dana primitka zahtjeva Općine, odnosno u istom roku odbiti davanje suglasnosti s obrazloženjem. Na davanje u zakup tog zemljišta odgovarajuće se primjenjuju odredbe članaka 31. – 36. i članka 38. Zakona o poljoprivrednom zemljištu. Započelo je prikupljanje dokumentacije kako bismo mogli poslati zahtjev izdavanje suglasnosti.

Bernadica Sitaš – postavlja pitanje produžetka (Aneksa) Ugovora o privremenom korištenju poljoprivrednog zemljišta i plaćanja zakupnine.

Kata Cvitković odgovara, da su se sklapali Aneksi o produljenju ugovora o privremenom korištenju (kojima je isticao rok ove godine), sukladno Uputi Ministarstva, na još 2 godine, odnosno do raspisivanja javnog natječaja. Isto tako potpisivali su se i Aneksi o revalorizaciji ugovora. Rokovi plaćanja godišnje naknade navedeni su u ugovorima.

Općinsko vijeće, je jednoglasno sa 9 glasova „ZA“ donijelo:

**Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Tompojevci**

**Točka 4.**

*Prijedlog Odluke o pokretanju postupka izrade Strategije razvoja Općine Tompojevci za razdoblje od 2021. do 2027. godine.*

Pr**e**dsjednik Općinskog vijeća daje riječ Kati Cvitković.

Kata Cvitković – Općina je izradila Strategiju razvoja za razdoblje od 2015. do 2020. godine, i sada je vrijeme da započnemo sa izradom nove Strategije razvoja za period od 2021. – 2027. godine. Izrada strategije se povjerava Razvojnoj agenciji „TINTL“.

Općinski načelnik – mi smo osnivači Razvojne agencije „TINTL“, oni, za razliku od Novotnija koji je radio prošlu Strategiju za više općina, su upoznati s potrebama i mogućnostima naše općine. Najvjerojatnije nećemo ništa platiti, jer mi jednim dijelom kao osnivači financiramo TINTL.

Otvorena rasprava.

Tatjana Penavić – postavlja pitanje kakva će biti ova Strategija i iznosi svoje mišljenje o onoj staroj što je radio Novotni.

Općinski načelnik – radit će se na poboljšanju kvalitete života svakako, poziva sve zainteresirane strane da se uključe u izradu Strategije.

Tomislav Panenić – postoji metodologija po kojoj se radi Strategija, prikupljaju se podaci, ali odaziv često bude mali, podataka nedostaje i zato Strategija bude takva. Poziva TINTL da dođe da prikupi što više informacija kako bi Strategija bila što kvalitetnija.

Općinsko vijeće je jednoglasno sa 9 glasova „ZA“ donijelo:

***Odluku o pokretanju postupka izrade Strategije razvoja Općine Tompojevci***

***za razdoblje od 2021. do 2027. godine.***

**Točka 5.**

*Različito*

Predsjednik Općinskog vijeća poziva vijećnike na pitanja i prijedloge.

Zlatko Potočki – iznosi problem pokidanih tabli od naziva ulica i ulazaka u selo, kad će se to riješiti. Nadalje pita kako riješiti problem javne rasvjete, negdje su orasi skroz zatvorili lampu.

Općinski načelnik odgovara da je komunalni redar dobio naputak da obiđe sve ulice i da da prijedlog kako to riješiti. Javna rasvjeta je problem, riješiti preko Čopa i komunalnog redara. Problem su i borovi koji pod naletom vjetra mogu pasti (ovih dana uklonjen iz tih razloga i bor ispred Veleprometove trgovine u Čakovcima).

Tatjana Penavić – iznosi problem održavanja javnih površina, javnih radova nema, dva čovjeka to ne mogu održavati, trava raste, predlaže kupovinu jedne traktorske kosilice, a podržava i zapošljavanje jednog stalnog djelatnika za te potrebe. U raspravu oko ove teme uključuju se i ostali vijećnici, Zlatko Potočki, Tomislav Panenić, Zdravko Galović, Bernadica Sitaš. Iznijeti su razni prijedlozi (kupovina malčera, košnja s traktorom, sastanak sa predsjednicima MO i vijećnicima …..).

Općinski načelnik traži razumijevanje od vijećnika, jer nije samo problem košnja, već i posljedice koje kasnije nastaju (prsne kamen i napravi štetu, unajmiš traktor-pukne guma, pritužbe građana- uprljan spomenik od trave, pomjeren lampion i puno toga drugoga).

Nastoje se održavati javne površine ispred objekata u vlasništvu Općine, a ove druge koliko se stignu i kako vrijeme dozvoli.

Na kraju ove rasprave Tomislav Panenić, kao vijećnik, predlaže da se provede analiza stanja na terenu, te da se na sljedećoj sjednicu ta točka uvrsti u dnevni red, koju će obrazložiti komunalni redar.

Danijel Račman – 12.05.ove godine Vijeće mađarske nacionalne manjine je uptilo zahtjev Općini za pravo korištenja mađarske kuće u Čakovcima, odgovor još nisu dobili.

Općinski načelnik i Tomislav Panenić u odgovoru na ovo pitanje iznose problem ne komunikacije KUD-a u Čakovcima (koji je imao ugovor o korištenju tog prostora, KUD uputio zamolbu općini za preuzimanju plaćanja režijskih troškova zbog nedostatka financijskih sredstava) i Vijeća mađarske nacionalne manjine, te predložili zajednički sastanak na kojem bi se riješili svi problemi na zadovoljstvo obiju strana.

ZAPISNIČAR PREDSJEDNIK OPĆINSKOG VIJEĆA

Kata Cvitković Dubravko Martić